ನಿರ್ಮಾಪಕರು ಟೈಲರ್ ಡರ್ಡನ್‍ನ ಪಾತ್ರಕ್ಕೆ ರಸೆಲ್ ಕ್ರೋವ್ ಹಾಗೂ ಪಿಟ್‍ರನ್ನು ಭೇಟಿಯಾದರು. ಅಂತಿಮವಾಗಿ ನಿರ್ಮಾಣಶಾಲೆಯು ಪಿಟ್‍ರಿಗೆ ಪಾತ್ರವನ್ನು ನೀಡಿತು. ಪಿಟ್ ಅಮೇರಿಕನ್$17.5 ಮಿಲಿಯನ್ ಸಂಭಾವನೆಗೆ ನಟಿಸಲು ಒಪ್ಪಿಕೊಂಡರು.

ಹೆಸರಿಲ್ಲದ ನಿರೂಪಕನ ಪಾತ್ರಕ್ಕೆ ನಿರ್ಮಾಣಶಾಲೆಯು ಅನೇಕ ನಟರನ್ನು ಪರಿಗಣಿಸಿತು. ಫ಼ಿಂಚರ್ ನಾರ್ಟನ್‍ರನ್ನು ಪರಿಗಣಿಸಿದರು. ಆದರೆ ಅವರು ಬೇರೆ ಚಿತ್ರಗಳಲ್ಲಿ ಕಾರ್ಯನಿರತರಾಗಿದ್ದರಿಂದ ತಕ್ಷಣ ಒಪ್ಪಿಕೊಳ್ಳಲು ಆಗಲಿಲ್ಲ.

ಜನವರಿ ೧೯೯೮ರಲ್ಲಿ, ಪಿಟ್ ಮತ್ತು ನಾರ್ಟನ್ ಚಿತ್ರದಲ್ಲಿ ನಟಿಸುತ್ತಿದ್ದಾರೆಂದು ಟ್ವೆಂಟಿಯತ್ ಸೆಂಚುರಿ ಫ಼ಾಕ್ಸ್ ಘೋಷಿಸಿತು. ಬಾಕ್ಸಿಂಗ್, ಟೇಕ್ವಾಂಡೋ, ಗ್ರ್ಯಾಪ್ಲಿಂಗ್ ಮತ್ತು ಸಾಬೂನು ತಯಾರಿಕೆ ಬಗ್ಗೆ ಪಾಠ ಕಲಿಯುವ ಮೂಲಕ ನಟರು ಚಿತ್ರಕ್ಕೆ ತಯಾರಾದರು. ತಮ್ಮ ಪಾತ್ರವು ಪರಿಪೂರ್ಣ ಹಲ್ಲುಗಳನ್ನು ಹೊಂದಿರಬಾರದೆಂದು ಮುಂದಿನ ಹಲ್ಲುಗಳ ಕೆಲ ತುಂಡುಗಳನ್ನು ತೆಗಿಸಲು ಪಿಟ್ ದಂತವೈದ್ಯರ ಬಳಿ ಹೋದರು. ಚಿತ್ರೀಕರಣ ಮುಗಿದ ಮೇಲೆ ತುಂಡುಗಳನ್ನು ಮರುಸ್ಥಾಪಿಸಲಾಯಿತು.

ಮಾರ್ಲಾ ಸಿಂಗರ್‌ಳ ಪಾತ್ರಕ್ಕೆ ಒಬ್ಬ ಬೇರೆ ನಟಿ ಫ಼ಿಂಚರ್‌ರ ಮೊದಲ ಆಯ್ಕೆಯಾಗಿದ್ದರು. ಚಿತ್ರತಯಾರಕರು ಇತರ ನಟಿಯರನ್ನು ಪಾತ್ರಕ್ಕಾಗಿ ಪರಿಗಣಿಸಿದರು. ಅಂತಿಮವಾಗಿ ಬಾನಮ್ ಕಾರ್ಟರ್‌ಗೆ ಪಾತ್ರ ನೀಡಲಾಯಿತು.

ಬೆಳವಣಿಗೆ
ಕಥಾವಸ್ತು
ವಿಷಯಗಳು
ಪಾತ್ರ ನಿರ್ಧಾರಣ